ประจำเดือนเลื่อนมา 5 วันแล้ว มีเพศสัมพันธ์ไม่ได้ป้องกัน กันครั้งสุดท้ายวันที่24/6/62 ตรวจปัสสาวะแล้ว 3ครั้ง ขึ้นแค่ขีดเดียว ตอนนี้มีอาการ ตกขาว เจ็บเต้านม มีโอกาสท้องมั๊ย ตอนนี้เครียดมากด้วย เรอลมบ่อยมาก ปจดครั้งสุดท้ายวันที 5-9/6/62 ในแต่ละเดือนก็จะคลาดเคลื่อน 2-3วัน
สวัสดีค่ะ ประจำเดือนคือการหลุดลอกของเยื่อบุผนังมดลูกในแต่ละเดือน เป็นสัญญาณว่าไม่ได้ตั้งครรภ์ รอบเดือนปกติจะอยู่ที่ 22-35 วัน หากมาช้ากว่านี้ถือว่ามาช้าประจำเดือนมาช้ามีสาเหตุได้จาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่หากตรวจเองแล้วยังไม่พบการตั้งครรภ์แต่ประจำเดือนก็ยังไม่มา แนะนำพบสูตินรีแพทย์ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้าค่ะสังเกตอาการถ้ามีเลือดออกผิดปกติจากช่องคลอด มีก้อนเลือด เศษเนื้อเยื่อปน และปวดหน่วงท้องน้อย ซึ่งอาจเป็นภาวะแทรกซ้อนของการตั้งครรภ์ ควรรีบไปพบแพทย์